ആപ്പിൾ ഐഫോൺ അടുത്തതായി മൂന്ന് മോഡലുകൾ ഇറക്കുമെന്ന് റിപ്പോർട്ട് . ഐഫോൺ Xന് ശേഷം പുറത്തിറങ്ങുന്ന ഫോണിനെക്കുറിച്ചാണ് ഇപ്പോൾ അഭ്യൂഹങ്ങൾ ഉയർന്നുകേൾക്കുന്നത് . മൂന്ന് ഫോണുകളാണ് പുറത്തിറക്കാൻ കമ്പനി ഉദ്ദേശിക്കുന്നത് എന്നാണ് വാർത്ത . ഐഫോൺ X ൻറെ പിൻഗാമിയായി എത്തുന്ന ഫോണും കൂട്ടത്തിലുണ്ടാകുമെന്നാണ് റിപ്പോർട്ട് . ഇതിൽ 5.8 ഇഞ്ച് സൈസിൽ ഒഎൽഇഡി സ്ക്രീൻ തന്നെയായിരിക്കും ഉണ്ടാകുക . ഫെയ്സ് ഐഡി ഉൾപ്പടെയുള്ള സൌകര്യങ്ങൾ പുതിയ ഫോണിലും ഉണ്ടാവും . ക്യാമറയിൽ മുൻ മോഡലുകളെ അപേക്ഷിച്ച് മാറ്റങ്ങളും പ്രതീക്ഷിക്കാവുന്നതാണ് . നിലവിലെ ഐഫോൺ മോഡലിലുള്ള സ്ക്രീനിനേക്കാളും കൂടുതൽ സൈസിലാവും മറ്റു രണ്ട് ഐഫോണുകളും വിപണിയിലെത്തുക . നേരത്തെ മോഡലുകൾ പോലെതന്നെ രണ്ട് സ്ക്രീൻ സൈസിലാകും ഇവയും പുറത്തിറങ്ങുക . 6 . 1 , 6 . 5 എന്നീ വലിപ്പങ്ങളിലാകും പുറത്തിറങ്ങുക . 6 . 5 ഇഞ്ച് സ്ക്രീനിന് ഒഎൽഇഡി ഡിസ്പ്ലേയും 6.1 ഇഞ്ച് സ്ക്രീനിന് എൽ . സി . ഡി ഡിസ്പ്ലേയുമായിരിക്കും ഉണ്ടാവുക . സ്വാഭാവികമായും ഐഫോൺ xനേക്കാളും വില കൂടുതലായിരിക്കും പുതിയ മോഡലുകൾക്ക് . എന്നാൽ 6.1 ഇഞ്ച് വലിപ്പമുള്ള മോഡലിന് 649 ഡോളർ മാത്രമേ വിലയുണ്ടാകു . അങ്ങനെയെങ്കിൽ 2018 ലെ ഏറ്റവും വില കുറഞ്ഞ ഐഫോൺ മോഡലായിരിക്കും ഇത് .